open-index/open-wikipedia-markdown huggingface dataset:
אלפרד בינה

**אַלְפְרֵד בִּינֶה** (בצרפתית: **Alfred Binet**; 11 ביולי 1857 - 18 באוקטובר 1911) היה פסיכולוג צרפתי, אבי המושג "מנת משכל" (IQ). 

בינה נולד בניס שבצרפת. יחד עם החוקר תאודור סימון בנה את מבחן ה-IQ. שאלות המבחן נעות מן הקל אל הכבד, ואמורות שלא להתבסס על ידע כללי אלא על מאמץ מחשבתי. בינה טען כי על סמך מספר התשובות הנכונות ניתן לקבוע את "גיל המשכל" של הילד. בעזרת תמונות ועצמים פשוטים בחן את בנותיו הצעירות והגדיר את אופיין ואת רמת המשכל שלהן. לאחר מכן הפכה שיטה זו לכלי לבדיקת הישגים חינוכיים בבתי ספר.

## קישורים חיצוניים

* The Mind and the Brain by Alfred Binet
* 
* 

קטגוריה:פסיכולוגים צרפתים
קטגוריה:צרפתים שנולדו ב-1857
קטגוריה:צרפתים שנפטרו ב-1911
דורון אראל

**דורון אראל** (נולד ב-13 באפריל 1959) הוא מטפס הרים ישראלי, הישראלי הראשון שהגיע אל פסגת הר האוורסט.

## קורות חייו
דורון אראל נולד בגבעתיים בשנת 1959. עם גיוסו לצה"ל התנדב לסיירת מטכ"ל. אראל עבר טירונות צנחנים ולאחר מכן השלים מסלול הכשרה כלוחם ביחידה.

לאחר שחרורו סיים לימודי גאולוגיה באוניברסיטה העברית בירושלים. תוך כדי לימודיו יצא לטייל בהימלאיה הנפאלית ואלסקה ובסיום לימודיו יצא למסע של חמש שנים. אראל טייל וטיפס ברחבי העולם. במהלך שנים אלה ארגן דורון את משלחות הטיפוס הראשונות שיצאו מישראל, יצר קשרים בעולם הטיפוס והחל לטפס עם מיטב המטפסים בעולם.

ב-1992 הצליח דורון להעפיל לפסגת הר האוורסט במסגרת משלחת מטפסים ובכך היה לישראלי הראשון שהגיע לפסגת ההר. מסע טיפוס זה תועד בסרט טלוויזיה ובספרו "שעה על גג העולם". לאחר שהיה לישראלי הראשון שכבש את פסגת האוורסט יצא אראל במסע לכיבוש שבע הפסגות (הפסגה הגבוהה ביותר בכל אחת משבע היבשות, כאשר דרום וצפון אמריקה נספרות בנפרד, ואילו אוסטרליה ואוקיאניה - יחד), הוא השלים מסע זה והיה לישראלי הראשון שעשה זאת, כאשר עמד ביוני 2000 על פסגת הר קושצ'ושקו באוסטרליה.

בשנת 2011 פתח דורון עסק תיירותי במערב קנדה, בצמוד לשמורת הטבע Tweedsmuir Provincial Park.

## לקריאה נוספת
*דורון אראל, "**שעה על גג העולם**", בהוצאת ידיעות אחרונות.

## קישורים חיצוניים

* 
* 
* Nuk Tessli - הדרכת טיולים בהרי קנדה - בבעלותו של דורון
* 
* 
* יורם יובל, שיחת נפש עם דורון אראל, הטלוויזיה החינוכית, 30 באפריל 2018
* הטיפוס על האוורסט: שעה על גג העולם, מסע אחר

## הערות שוליים

קטגוריה:מטפסי הרים
קטגוריה:לוחמי סיירת מטכ"ל
קטגוריה:מטפסי שבע הפסגות
קטגוריה:גאולוגים ישראלים
קטגוריה:מטפסי הר האוורסט
קטגוריה:בוגרי האוניברסיטה העברית בירושלים
קטגוריה:ישראלים שהיגרו לקנדה
קטגוריה:ישראלים שנולדו ב-1959
סמל ערב הסעודית

**סמל ערב הסעודית** הוא סמלה הרשמי של הממלכה הערבית הסעודית. הסמל מורכב משתי חרבות מוצלבות ועץ דקל. עץ הדקל מסמל את הצמחייה והאופי המדברי של המדינה. 

החרבות מסמלות את ממלכת חג'אז וסולטנות נג'ד שאוחדו לממלכת נג'ד וחג'אז על ידי אבן סעוד.

## היסטוריית סמלים

קובץ:Coat of arms of Kingdom of Hejaz.svg|alt=|סמל ממלכת חג'אז מ-1916 עד 1925.
קובץ:Coat of arms of the Kingdom of Hejaz and Nejd.svg|alt=|סמל ממלכת נג'ד וחג'אז מ-1925 עד 1932.
קובץ:Coat of Arms of Kingdom of Saudi Arabia 1932-1950.jpg|alt=|סמל ערב הסעודית מ-1932 עד 1950.


## קישורים חיצוניים

ערב הסעודית

קטגוריה:ערב הסעודית: סמלים לאומיים
ערב הסעודית
ערב הסעודית
סמל עיראק

**סמל [[עיראק]]** הוא עיט צלאח א-דין מוזהב שעל חזהו מגן בצבעי דגל עיראק. בתחתית הסמל רשום שמה של המדינה. העיט הוא סמל ערבי המיוחס לסלאח א דין, אשר מופיע בסמלים נוספים כמו סמל מצרים וסמל הרשות הפלסטינית.

Coat of arms of the Kingdom of Iraq.svg|סמל ממלכת עיראק, 1921–1958
Image:Iraq state emblem CoA 1959-1965 Qassem.svg|1959–1965
Image:Coat of arms of Iraq (1965-1991).svg|1965–1991
Image:Coat of arms (emblem) of Iraq 1991-2004.svg|1991–2004
Image:Coat of arms (emblem) of Iraq 2004-2007.svg|2004–2008


## ראו גם

## קישורים חיצוניים

עיראק

קטגוריה:עיראק: סמלים לאומיים
עיראק
עיראק
קטגוריה:עיט בתרבות
איי ליין

**איי ליין** (באנגלית: **Line Islands**) היא קבוצת אטולים ואיי אלמוגים המצוייה באוקיינוס השקט, דרומית להוואי. 

האיים מהווים חלק מקיריבטי ומארצות הברית (8 שייכים לקיריבטי; 3 – לארצות הברית), ומצויים באותו אזור זמן כמו הוואי: UTC + 14, אולם למעשה יום אחד לפני הוואי, ו-25 שעות לפני יתר איי אוקיאניה, בשל היותם מעבר לקו התאריך הבינלאומי.

שטחם הכולל של איי ליין 514.74 קמ"ר. השטח הכולל של הלאגונות 538 קמ"ר.

## איי ליין הצפוניים
איי ליין הצפוניים מצויים בין קו המשווה לבין קו רוחב 6° צפון, בקרבת קו אורך 160° מערב. חלק מהאיים בשליטת קיריבטי וחלק בשליטת ארצות הברית.

קיריטימטי (האי כריסטמס) הוא הגדול באיי ליין מבחינת שטחו והאטול הגדול בעולם. מרבית הלגונה של האטול יבשה. האי התגלה על ידי מגלה הארצות האירופי ג'יימס קוק ביום חג המולד בשנת 1777.

מספר התושבים באיים עלה בהדרגה מ-300 תושבים בשנת 1900 לכ-5,300 תושבים בשנת 2000 ולכ-8,800 תושבים בשנת 2005, מהם 5,100 חיים על קיריטימטי, 2,500 על טבואאראן, ו-1,150 על טריינה.

## איי ליין המרכזיים
כל איי ליין המרכזיים אינם מיושבים.

## איי ליין הדרומיים
כל איי ליין הדרומיים אינם מיושבים.

## קישורים חיצוניים

* 

## הערות שוליים

*
קטגוריה:קיריבטי: גאוגרפיה
ליין
ליין
קטגוריה:האוקיינוס השקט: ארכיפלגים
דן אנד ברדסטריט

**דן אנד ברדסטריט** (באנגלית: **D&B - Dun and Bradstreet**) היא חברה בינלאומית שמרכזה בארצות הברית, המספקת מידע עסקי לניהול סיכוני אשראי, מידע על אשראי ומידע שיווקי. המידע ניתן בעיקר לחברות ומנהלים  אשר מעוניינים במידע אודות ספקיהם, לקוחותיהם ומתחריהם. החברה מחזיקה במאגר מידע המכיל מידע הנאסף ביותר מ-190 מדינות אודות למעלה מ-250 מיליון עסקים ברחבי העולם, וכ-1.6 מיליון מתוכם בישראל.

## דן אנד ברדסטריט ישראל
החברה בישראל היא חברת בת של דן אנד ברדסטריט העולמית. החברה מנתחת ומדרגת את כלל העסקים והחברות בישראל.

באוקטובר 1961 דן אנד ברדסטריט הודיעה כי בכוונתה לפתוח סניף בישראל. בינואר 1962 הסניף הוקם, והחל בפעילותו.

החברה מספקת ללקוחותיה מידע פיננסי, באמצעות מערכת אינטרנטית המספקת דוחות עסקיים, שירותי מעקבים ומודיעין עסקי ובעיקר התרעות על חברות ועסקים בישראל, וכך מאפשרת ניהול סיכוני אשראי וסיכונים עסקיים אחרים.

שרות נוסף הוא פילוח והכנת רשימות דיוור מותאמות ללקוח, המתבצע על בסיס מאגר המידע הגדול מסוגו, המכיל את כל החברות והעסקים הקיימים בארץ. (המתקבל ממדינת ישראל על בסיס חוזה ארוך טווח שנחתם עם החברה) הפילוח מתבצע על פי קשת רחבה של סגמנטים שונים, כגון גודל חברה, שיוך לענף, מחזורי הכנסות, רמת סיכון, מיקום גאוגרפי  וכדומה.

בנוסף החברה מפרסמת מדי שנה את מדריך "**Dun's 100**", המדרג את החברות המובילות בישראל, ע"פ מגוון הסקטורים והענפים הקיימים במשק המקומי.

שירות נוסף אותו מציעה החברה לקהל הוא אתר "הדירקטורים", המציע מפת קשרים דינמית אינטראקטיבית בין דירקטורים ודירקטוריונים של חברות שונות. לאתר זה ישנו ערך מוסף גם עבור מעקב אחר קשרי הון-שלטון.

כחלק מהשתייכותה לרשת דן אנד ברדסטריט העולמית, מספקת החברה שירותי מידע עסקי נרחב על חברות מחו"ל, החל מדוחות מידע עסקי, דוחות מדינה (המספקות תמונת מצב על איתנות פיננסית של מדינות ברחבי העולם), מאגרים שיווקיים נרחבים ועוד.

## ראו גם
* קופאס בי.די.אי

## קישורים חיצוניים

* 
* 
* טעויות ומחקר חלקי: מה מסתתר מאחורי דוחות הבדיקה של החברות לניהול מידע עסקי? תוכנית אנליסט באתר nana10
* אתר "הדירקטורים" של דן אנד ברדסטריט ישראל
* שנתון Duns 100
* דנסגייד ישראל

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תאגידים רב-לאומיים
קטגוריה:מאגרי מידע
קטגוריה:חשבונאות
קטגוריה:חברות הנסחרות בבורסה לניירות ערך בניו יורק
קטגוריה:שלוחות בישראל של תאגידים רב-לאומיים
קטגוריה:מפיצי מידע עסקי
נונצ'קו

ממוזער|250px|סוגים שונים של נונצ'קו
**נונצ'קוּ** (ביפנית: **ヌンチャク**, נקרא גם **נונצ'קס** או **נונצ'קה**) הוא כלי נשק המשמש באמנויות לחימה, אשר מורכב משני מקלות המחוברים זה לזה באמצעות שרשרת קצרה או חבל קצר.

השימוש בנונצ'קו הפך למפורסם בעקבות סרטיו של ברוס לי.

## היסטוריה
הנונצ'קו היה במקור כלי חקלאי שהומצא על ידי איכרים באזור איי אוקינאווה, ושימש בעיקר לחבטה בגבעולי אורז לשם הפרדת הגרגירים מן הגבעולים, או להצלפה בבהמות השדה.

בתקופת הכיבוש היפני באזור אוקינאווה אסרו הכובשים על המקומיים נשיאת כלי נשק מכל סוג. על כן, חיפשו האזרחים כלי נשק חדשים מוסווים במטרה להגן על עצמם, והשתמשו בכלים חקלאיים שהיו בהישג ידם בתור כלי נשק, לדוגמה טונפה, סאי, קאמה ועוד.

## השימוש בנונצ'קו
השימוש בנונצ'קו מתבצע על ידי העברתו מיד ליד תוך אחיזה באחד המוטות כך שהשני יוכל לשמש כאמצעי הגנה או התקפה.
ישנן טכניקות נוספות בנונצ'קו בהן שני המוטות מוחזקים בשתי הידיים או שני המוטות ביד אחת או שימוש בשתי נונצ'קות בו זמנית.
השימוש בנונצ'קו מלווה בטכניקות רגל או יד מאמנויות לחימה שונות.

## הנונצ'קו באמנויות הלחימה המודרניות
בימינו משמש הנונצ'קו חלק בלתי נפרד מאמנויות לחימה מכל הסוגים: סיניות (ג'יט קון דו), יפניות, קוריאניות (טאקוונדו והפקידו) ואפילו ישראליות (דניס הישרדות).
השימוש בנונצ׳קו מתבצע במספר שיטות:
* **שמיניות** - ישנן שתי שיטות מובילות לביצוע שמיניות. לפי שיטה אחת, יוצרים בנונצ׳קו צורת דמוית "8" מאוזן. בשיטה השנייה, מחזיקים מוט אחד ביד ימין, ומניפים מעל הכתף. את המוט השני תופסים ביד שמאל. מושכים את המוט באלכסון לכיוון הכתף וחוזרים על המהלך אך הפוך. (מניפים בשמאל ותופסים בימין).
* **תפיסה מתחת לבית השחי** - מניפים כמו בתרגיל השמיניות, אך חייבים לדאוג שהמוט יפגע בזרוע. מסובבים את הזרוע, עד שהמוט מתחת לבית השחי, ואז מצמידים את המוט לגוף כך שהמוט תפיס בין הגוף לבית השחי.
קיימות שיטות נוספות

## בתרבות הפופולרית
הנונצ'קו הפך לכלי נשק המזוהה עם אמנויות לחימה מזרח-אסייתיות בעקבות סרטיו של ברוס לי, וסרטים הוליוודיים שהציגו אותו כנשקם של הנינג'ות.

זוג נונצ'קו הם הנשק של צב הנינג'ה מיכלאנג'לו.

בעונות "פאוור ריינג'רס זיאו", "פאוור ריינג'רס זעם הג'ונגל" ובעונה השנייה של "פאוור ריינג'רס דינו זעם" משמש הנונצ'קו בתור אחד מנשקי הריינג'רים.

## ראו גם
* מורג (כלי חקלאי)
* מורג (כלי נשק)

## קישורים חיצוניים

* הכל על נונצ'קו – כלי להטוטים או כלי נשק?, באתר ישראל דוג'ו, 9 בפברואר 2022

קטגוריה:נשק קר
קטגוריה:מילים וביטויים ביפנית
דמוקרטיה נשיאותית

[ממוזער|300x300 פיקסלים|[נשיא ארצות הברית לשעבר, ג'ורג' בוש, בחדר הסגלגל. בדמוקרטיה נשיאותית הנשיא הוא ראש המדינה וראש הרשות המבצעת]]
**דמוקרטיה נשיאותית** היא שיטת ממשל דמוקרטית בלתי ישירה ורפובליקנית, בה הרשות המבצעת (המגולמת באדם אחד – נשיא) והרשות המחוקקת (הפרלמנט) נבחרים שניהם על-ידי האזרחים. בשיטה זו ראש הרשות המבצעת הוא גם ראש המדינה.

## מאפייניה העיקריים של הדמוקרטיה הנשיאותית
השיטה הנשיאותית נבדלת מן השיטה הפרלמנטרית במספר נושאים.

בשיטה זו, הנשיא שהוא ראש הרשות המבצעת הוא גם ראש המדינה. על כן, שיטה זו לא יכולה להתקיים תחת מונרכיה חוקתית, שכן משטר בו ראש המדינה הוא ראש הרשות המבצעת ולא נבחר בבחירות נקרא אוטוקרטיה.

בדמוקרטיה נשיאותית, הפרלמנט והנשיא נבחרים בנפרד האחד מהשני לתקופה קבועה מראש. בעוד בשיטה הפרלמנטרית הרשות המבצעת צומחת מהמחוקקת ותלויה באמונה, בשיטה הנשיאותית הנשיא לא תלוי בפרלמנט, ואין בכוחו של הפרלמנט להדיח את הנשיא (למעט במקרים מיוחדים ועל רקע מעשים לא חוקיים). הפרלמנט והנשיא נבחרים לכהן לתקופה קבועה מראש, מבלי כל אפשרות להקדים את הבחירות. ברוב המדינות מכהן לצד הנשיא גם סגן נשיא, שאמור להחליפו במקרה בו הוא מתפטר, מת או מודח.

בדמוקרטיה נשיאותית, הנשיא הוא התגלמות הרשות המבצעת: הוא הממנה את השרים ובכוחו להדיחם בכל עת, הוא המכתיב את מדיניות החוץ והפנים של הממשלה, והוא המפקד העליון של הצבא. קבינט השרים אינו אלא גוף מייעץ ומלווה, וההחלטות מתקבלות על-ידי הנשיא. הנשיא מממש את מדיניותו באמצעות צווים נשיאותיים שבכוחו להוציא, והם ניתנים לביטול על-ידי כל נשיא עתידי בכל עת. תקציב המדינה מוגש לפרלמנט על-ידי הנשיא או מי מטעמו (שר אוצר).

יש להבדיל בין שיטה נשיאותית לבין דמוקרטיה נשיאותית; לא כל מדינה בעלת משטר נשיאותי היא דמוקרטיה.

## יתרונות השיטה הנשיאותית
* מנדט סמכות – מכיוון שהנשיא נבחר על ידי העם, כוחו לגיטימי יותר מאשר מנהיגים אשר נבחרו בצורה לא ישירה.

* הפרדת רשויות – מכיוון שמתקיימות שתי רשויות נפרדות המחוקקת והמבצעת. קיימת טענה כי בצורה זו כל רשות מפקחת על השנייה ומפחיתה מקרי שחיתות.

* יציבות – הנשיא נבחר לתקופה קצובה בניגוד לרה"מ אשר זקוק לפרלמנט כדי להימנע מהצבעת אי אמון.

* תיאום – מכיוון שהקבינט נבחר על ידי הנשיא קיימת היררכיה ברורה בניגוד לממשל פרלמנטרי אשר ממשלתו בנויה מיריבים פוליטיים.

## חסרונות השיטה הנשיאותית
* מנדט סמכות – הנשיא הנבחר מקבל את כל הסמכויות הביצועיות למשך תקופת שלטונו ואילו המפסידים מאבדים כל יכולת השפעה ביצועית עד לבחירות הבאות.

* הפרדת רשויות – ניהול שתי רשויות נפרדות מאפשר הטלת אשמה בין הרשויות ואי לקיחת אחריות על מחדלים. ניהול של שתי רשויות נפרדות במקום אחת מהווה נטל כלכלי.

* יציבות – קיים קושי להדיח נשיא לא ראוי לפני שתקופת כהונתו מסתיימת.

## תפוצה
השיטה הנשיאותית היא שיטת הממשל השנייה בתפוצתה בעולם, עם זאת, לא כל מדינה בעלת משטר נשיאותי היא דמוקרטיה. ברשימה זו נכללות המדינות המוגדרות כדמוקרטיה במדד הדמוקרטיה משנת 2020 של האקונומיסט.

*
* 
* 
* 
* 
* 
* 
* 
* 
* 
* 
* 
* 
* 
* 
* 

במדינות אלו, מכהן גם ראש ממשלה כראש הרשות המבצעת לצד הנשיא

* 
* 

## ראו גם
* משטר נשיאותי
*שיטת בחירות
* דמוקרטיה פרלמנטרית

נשיאותית
חתול רחוב (משחק מחשב)

שמאל|ממוזער|250px|צילום מסך מתוך המשחק
250px|ממוזער|צילום מסך מתוך המשחק
**חתול רחוב** (אנגלית: **Alley Cat**) הוא משחק מחשב שנוצר בשנת 1983 על ידי ביל ויליאמס.

המשחק נוצר במקור למחשבי אטארי 8 סיביות , ומאוחר יותר הוסב לסביבת מערכת ההפעלה DOS על ידי חברת IBM.

גיבור המשחק הוא חתול רחוב אשר צובר נקודות על ידי כניסה לדירותיהם של דיירי השכונה וביצוע "משימות" בתוכן, כדוגמת ציד ציפור שבכלוב, אכילת דגים מתוך אקווריום ענקי, שתיית חלב השייך לכלבים וכדומה. על החתול מאיימים כלבי השכונה וסכנות נוספות.

## משחקיות
פרדי, חתול אשפתות שמבצע פעילויות מסוימות בבתים בשכונה, מנסה לזכות באהבתה של החתולה פליסיה.

המסך הראשי של המשחק מציג סמטה וחלונות בבניין. מהחלונות הללו נזרקים על החתול חפצים אקראיים (טלפון, נעליים, וכדומה), ועליו להתחמק מהם, אחרת יפול לרחוב. ברחוב מסתובב לעיתים כלב, ואם חתול הרחוב נוגע בו, הוא נפסל.

החתול מטפס על פחי אשפה, על הגדר, ומשם לחבלי הכביסה, ומשם הוא יכול להיכנס לחדרים שונים בשכונה. בכל חדר יש אתגר מסוג אחר:
*בחדר אחד יש שולחן העומד במרכז החדר. עליו עומד כלוב עם ציפור. המשימה: להפיל את הכלוב מהשולחן ולתפוס את הציפור היוצאת מהכלוב.
*בחדר אחר ישנו אקווריום עם דגים. המשימה: לאכול את כל הדגים תוך כדי התחמקות מצלופחים חשמליים.
*בחדר אחר מוצב גוש ענק של גבינה עם הרבה חורים. המשימה: לתפוס עכברים המופיעים בחורים באופן אקראי. המקש "ALT" גורם לעבור בין חורים.
*בחדר אחר יש ארון ספרים ועליו עציצים. המשימה: לאסוף עציצים תוך כדי התחמקות מעכביש ענק.
*בחדר אחר יש להקת רוטוויילרים ישנים. המשימה: לשתות מכל הקעריות שלהם בלי שיתעוררו.

כאשר החתול מסיים בהצלחה את האתגרים בחדרים השונים, נפתחים חלונות ובהם החתולה אהובתו קוראת לו. אם החתול מצליח להיכנס לחלון כזה, הוא נכנס לחדר ובו מספר שורות של לבבות, עליהם החתול יכול ללכת ימינה ושמאלה. המשימה: להגיע לחתולה הנמצאת למעלה, תוך כדי התחמקות מחתולים אחרים ומקופידונים היורים עליו חיצים, הגורמים לו ליפול למטה.

אם החתול מצליח לנשק את החתולה במעלה המסך, הוא מנצח, והמשחק מתחיל מתחילתו. השחקן מקבל עוד חיים ורמת המשחק הופכת לקשה יותר והרוטווילר מופיע בסמטא יותר בתכיפות. יש 30 רמות קושי הולכות ומתגברות, ולאחריהן רמת המשחק נשארת זהה והמשחק ממשיך עד אינסוף או עד שנגמרים החיים לשחקן.

## פרטים טכניים
בתחילת דרכו, המשחק נוצר כאבטיפוס של מסך אחד על ידי ג'ון האריס, שלא אהב את הכיוון של המשחק והעביר אותו לויליאמס שלבסוף פיתח את הקונספט הבסיסי למשחק גמור. כשנה לאחר פרסום הגרסה הראשונית לאטארי, וויליאמס המיר את המשחק למערכת ההפעלה DOS.

בשנת 2018 יצאה גרסה מחודשת למשחק.

## קישורים חיצוניים
*
*המשחק אונליין, באתר מסע אל העבר
* 

## הערות שוליים

קטגוריה:משחקי מחשב
קטגוריה:משחקי וידאו משנת 1983
קטגוריה:משחקי DOS
קטגוריה:חתולים בתרבות
קטגוריה:משחקי פעולה ממוחשבים
דה יוזד

**דה יוזד** (באנגלית: **The Used**) היא להקת פופ פאנק-רוק מאורם, יוטה, ארצות הברית.
ממוזער|Justin Shekoski & Bert McCracken 2015

## ביוגרפיה
ב-5 באוקטובר 1999, קווין אלמן, ג'ף האורד, ברנדן סטינקרט ואשטון ג'ונסון הקימו את להקת "Dumb Luck". זמן קצר לאחר צאת המיני-אלבום שלהם הלהקה שינתה את שמה ל"יוזד", ג'ף האורד הפך מסולן לבסיסט וברט מקרקן הצטרף כסולן הלהקה. הלהקה שלחה את שיריה למפיק ג'ון פלדמן מלהקת הפאנק "גולדפינגר". לאחר שהוא שמע את השיר "A Box Full of Sharp Objects", הוא הזמין את הלהקה להקלטת דמו.
ב-2001, הלהקה סיימה את הקלטת הדמו ופלדמן החתים אותם בחברת התקליטים "Reprise Records", וכל זה התרחש כמה חודשים לאחר המפגש שלהם.
הלהקה שינתה את שמה מ"יוזד" ל"דה יוזד" לאחר שהתגלה שקיימת כבר להקה עם שם זה בבוסטון.

דה יוזד הוציאו את אלבומם הראשון "דה יוזד" ב-2002, שהפך לאלבום פלטינה, והפכו ללהקה פופולרית עם צאתו.
באלבום זה 4 סינגלים בולטים: 
"Buried myself alive", "The taste of ink", "A box full of sharp objects", ו- "Blue and yellow".

אלבומם השני יצא בספטמבר 2004 ובמאי 2005 ונקרא "In Love and Death" (באהבה ובמוות), והפך גם הוא לאלבום פלטינה. שם האלבום נקרא כך על הטרגדיות שפקדו את סולן הלהקה בארט. חברתו שהייתה בהיריון נפטרה ממנת יתר, וכלבו נדרס על ידי מכונית ומת. השיר "Hard to say" נכתב על חברתו של סולן הלהקה בארט. הסינגלים שיצאו מתוך האלבום הם: "Take It Away", "All That I've Got", "I Caught Fire" ו-"Under Pressure" (שיצא במהדורה של 2005). "Under Pressure" הוא גרסת כיסוי שביצעה הלהקה יחד עם מיי כמיקל רומנס לשיר של קווין ודייוויד בואי.

ב-22 במאי 2007, יצא אלבומם השלישי של הלהקה, "Lies for the Liars", הכולל רצועת DVD של הכנת הקליפ "Lies for the Liars".
לפני יציאת האלבום תכננו חברי הלהקה להוציא מיני אלבום, אך בגלל בעיות עם חברת התקליטים תאריך יציאתו נדחה ולבסוף הוא יצא ב-19 בפברואר 2008. שם המיני האלבום הוא "Shallow Believer".
בינואר 2008, החלו חברי הלהקה לעבוד על, Artwork, אלבומם הרביעי אשר יצא לאור בשנת 2009.

## חברי הלהקה
* ברט מקרקן - סולן וקלידים
* קווין אלמן - גיטרה וקולות רקע
* ג'ף האורד - בס וקולות רקע
* דן וויטסיידס - תופים (מספטמבר 06')

### חברים לשעבר
* גרג' בסטר - גיטרה
* ברנדן סטינקרט - תופים וקולות רקע (עד ספטמבר 06')

## דיסקוגרפיה
### אלבומי אולפן
**The Used*  (2002)
**In Love and Death*  (2004)
**Lies for the Liars*  (2007)
**Artwork*  (2009)
**Vulnerable*  (2012)
**Heartwork* (2020)

### אלבומי אוסף
**Maybe Memories*  (2003)

### אלבומי הופעה
**Berth*  (2007)

### מיני אלבומים
**Shallow Believer*  (2008)
**The Bird & The Worm EP*  (2010)
**Untlited EP*  (2010)

### דמואים
**Demos from the Basement*  (2001)

## קישורים חיצוניים

* 

* דה יוזד ב-YouTube

קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:להקות שהוקמו בשנת 2001
Bad Street Brawler

**Bad Street Brawler** (ידוע גם בשם **מכות ברחובות**) הוא משחק וידאו מסוגת Beat 'em up שיצא לשווקים בשנת 1987 למחשב האישי ולקומודור 64 אשר פותח על ידי חברת Beam Software Pty. והופץ ברחבי העולם על ידי חברת Mindscape.

גיבור המשחק הוא דיוק דייוויס, בריון בטייטס צהובים אשר נלחם בפושעים הנקלעים בדרכו, בנוסף למגוון רחב של אויבים שונים, כגון גורילות, עיוורים, נשים זקנות ועוברי אורח שונים.

## קישורים חיצוניים
* סקירה, באתר MobyGames 
* Bad Street Brawler, באתר מסע אל העבר

קטגוריה:משחקי קומודור 64
קטגוריה:משחקי וידאו משנת 1987
קטגוריה:משחקי DOS
קטגוריה:משחקי Beat 'em ups
קטגוריה:משחקי וידאו שפותחו באוסטרליה
ויו-מאסטר

[ממוזער|מכשירי ויו-מאסטר ב[מוזיאון ההיסטוריה בקנדה ]]
ממוזער|מכשיר ויו-מאסטר פתוח
[ממוזער|ילד ב[מאלי צופה בתמונות בוויו-מאסטר]]
**ויו-מאסטר** (אנגלית: **View-Master**) הוא מתקן אשר נועד לצפייה בתמונות תלת-ממדיות מתוך דיסק נייר. אף על פי שכיום הוא נחשב ומשווק כצעצוע לילדים, הוא לא יועד להיות כזה במקור.

## היסטוריה
הוויו-מאסטר הומצא במקור על ידי ויליאם גרובר, יצרן עוגבים וצלם מפורטלנד, באורגון שבארצות הברית. המכשיר היווה שיפור של דגם הסטראוסקופ הישן, על ידי שימוש בשיטת הקודכרום, סוג של סרט צילום צבעוני, אשר הפך זמין באותה העת.
דיסק של ויו-מאסטר מכיל 14 שקופיות, המרכיבות יחד 7 תמונות סטריאוסקופיות: שתי שקופיות מוצגות בו זמנית – אחת לכל עין – ובכך מדמות ראיית עומק דו-עינית.

הארולד גרייבס, בעליה של "Sawyer's, Inc."  (חברה אשר התמחתה בייצור גלויות), מיסחר את הרעיון, אשר תפס במהרה נתח משוק הגלויות.

הוויו-מאסטר הוצג לראשונה בתערוכה העולמית של ניו יורק (1939). הוא יועד במקור כאלטרנטיבה לגלויות נוף, ובתחילה נמכר בחנויות צילום ובחנויות למתנות. צילומים של הגרנד קניון היו בין הנושאים הנמכרים והנצפים ביותר.

ב-1951 קנו "Sawyer's" את "Tru-Vue", המתחרה העיקרי של ויו-מאסטר. בנוסף לחיסול התחרות העיקרית של החברה, ההשתלטות הניבה לחברה גם זכויות לשימוש בדמויות מסרטי דיסני.

ב-1966 נרכשו "Sawyer's" על ידי חברת GAF, ובכך נהפכה לחברת-בת. תחת בעלותה של GAF הותאמו התמונות בשקופיות לילדים, בנושאים כמו צעצועים ודמויות מצוירות.

ב-1981 מכרה GAF את ויו-מאסטר לקבוצה שבראשה עמד ארנולד טלר, אשר השיקה מחדש את הויו-מאסטר בשם View-Master International Group (או בקיצור VMI). ב-1989 נרכש הוויו-מאסטר על ידי חברת "Tyco Toys"

ב-1997 התמזגו "Tyco Toys" עם חברת מאטל. מאז המיזוג, הוויו-מאסטר משווק כמוצר של חברת פישר פרייס.

## קישורים חיצוניים

* 

## הערות שוליים

קטגוריה:מכשירים אופטיים
קטגוריה:צעצועים
שמשון חלפי

[250px|ממוזער|שמאל|[לוחית זיכרון על ביתם של שמשון ומרים חלפי ברוך ברח' מאנה 23 בתל אביב]]
**שמשון חלפי** (18 בדצמבר 1911 – 23 בינואר 1997) היה משורר, מחזאי ומתעד שיחות עם ראשוני תל אביב. היה בעלה של המשוררת והפסלת מרים ברוך חלפי, אביה של המשוררת רחל חלפי ואחיו הצעיר של אברהם חלפי.

חלפי עלה לארץ ישראל ב-1926. עבד בחקלאות ובסלילת כבישים והתגייס לבריגדה היהודית. הוא ערך תוכניות וביקורות קולנוע בקול ירושלים, כתב מחזות ועבד בעיריית תל אביב-יפו כמנהל המדור לאמנויות. על ספרו "דרכים" זכה בפרס אקו"ם לספרות. 

ב-1995 זכה חלפי בתואר "יקיר העיר תל אביב-יפו" על פועלו לתיעוד סיפוריהם של ראשוני תל אביב.

ב-2010 יצא אלבום אוסף משיריו, ובו השתתפו גם מוזיקאים עכשוויים כשלומי שבן, מרינה מקסימיליאן בלומין, נתן סלור ויסמין אבן. רבים משיריו הולחנו על ידי מיטב המלחינים הישראליים; ביניהם "סתיו" שהולחן על ידי משה וילנסקי וזכה בפרס ראשון בפסטיבל בינלאומי ב-1962 - בסופוט שבפולין. השיר נשלח לתחרות על ידי קול ישראל וביצעה אותו אסתר עופרים.

ב-2013 הונחה לוחית זיכרון על ביתם של שמשון ומרים חלפי בתל אביב.

באוקטובר 2024, ראה אור הספר 'אותו רקיע', בעריכתו של עוזי שביט ובהוצאת הקיבוץ המאוחד. הספר מאגד את כל שיריו של חלפי.

## מספריו
***דרכים ,שירים ומנגינות.** הוצאת "ספריית פועלים".
***חולמים בחולות, שיחות עם ראשוני תל אביב.** הוצאת משרד הביטחון.
***אותו רקיע,** הוצאת הקיבוץ המאוחד, בעריכת עוזי שביט, 2024.

## ספרי ילדים
*מכתב לאבא שהלך לחיילים, הוצאת "ידיעות אחרונות".
*ספר דניאל, הוצאת "שמש"
*"יום הולדת" סיפור בחרוזים ציורים של אילזה קנטור הוצאת קריית ספר 1953

## קישורים חיצוניים

* 
* 
*  - על ספרו של  שמשון חלפי "דרכים" 

קטגוריה:משוררים כותבי עברית
קטגוריה:משוררים ששיריהם הולחנו
קטגוריה:ישראלים ילידי פולין
קטגוריה:אנשי העלייה הרביעית
קטגוריה:לוחמי הבריגדה היהודית
שמשון
קטגוריה:יקירי תל אביב-יפו לשנת 1995
קטגוריה:ישראלים שנולדו ב-1911
קטגוריה:ישראלים שנפטרו ב-1997
קטגוריה:אישים הקבורים בגבעת השלושה
חג המוזיקה

**חג המוזיקה** (בצרפתית: **Fête de la Musique**) הוא כינויו של פסטיבל מוזיקה מקומי הנחגג בפריז בכל שנה ב-21 ביוני, היום הראשון של הקיץ.

ביום זה נוהגים לסגור רבים מרחובותיה הראשיים של העיר, ונגנים, זמרים והרכבים מוזיקליים בעלי סגנונות שונים ומגוונים, מנגנים בחוצות העיר עבור קהל ההמונים הגודש את הרחובות.

מאות מוזיקאים - מהפילהרמונית של פריז עם גדולי המנצחים בעולם ועד לראפרים מפרברי העיר - מופיעים בפארקים, במוזיאונים, בבנייני ממשלה, בעיריות, בבתי קפה, בברים, במסעדות ובקרנות רחוב.

תחילתו של חג המוזיקה בשנת 1982. הוגה הרעיון היה מרסל לאנדוסקי, ופרסומו בא לו על ידי שר התרבות הצרפתי ז'אק לאנג.

החג נחגג במקומות רבים אחרים בעולם, ובהם: גרמניה, בלגיה, שווייץ.

## קישורים חיצוניים

* 

* חג המוזיקה האתר הרשמי הצרפתי
*  חג המוזיקה האתר הרשמי הבלגי

קטגוריה:פריז: תרבות 
קטגוריה:פסטיבלי מוזיקה
קטגוריה:אירועים בחודש יוני
קטגוריה:צרפת: פסטיבלים
קומארנו

**קומארנו** (באוקראינית: **Комарно**; ביידיש נכתב גם קאמארנא, קאמארני, קאמארנע, קומארנא) היא עיירה במערב אוקראינה במחוז לבוב, בנפת הורודוצקי. מרחקה ממרכז המחוז כשלושים ק"מ. היסטורית האזור ידוע בשם גליציה המזרחית. לפי מפקד אוכלוסין משנת 2001, מונה אוכלוסייתה 3,994 איש. עיר המקור של חצר חסידות קומרנא.

שמאל|ממוזער|250px|כנסייה בעיירה

## היסטוריה
בחפירות ארכאולוגיות מ-1936 נמצאו באזור עדויות לבני אדם עוד מ-2000 לפנה"ס, אך ההתיישבויות המאורגנות הראשונה כנראה החלו בסביבות המאה ה-12 בצורת מספר חוות. העדות הכתובה הראשונה ליישוב פעיל באזור היא משנת 1471 ושנתיים לאחר מכן קיבלה זכויות מגדבורג מהמלך הפולני קז'ימייז' הרביעי. בתקופה זו נבנתה במקום כנסייה גדולה וטירה מבוצרת לצורכי הגנה. ב-1524 הצליחו מגיני העיר להדוף את פלישת הצבא הטורקי וב-1621 את פלישת הטטרים אף על פי שהאחרונים שרפו את פרברי העיר. במהלך המאה ה-17 טבחו הקוזקים במרבית ערי אוקראינה והמקום מוזכר בשנות הפרעות ת"ח ת"ט בספרו של נתן נטע הנובר "יוון מצולה" כאחת העיירות החזקות שם לא הצליחו הפורעים לפרוץ פנימה. ב-1672 התכנסו כוחות צבא פולני ליד העיר ועצרו כ-10,000 חיילים טורקים שפלשו למדינה בעזרת הצפת העמק במים.

ב-1890 התגוררו בקומארנו 2,161 יהודים. עד מלחמת העולם הראשונה הייתה העיר שייכת למחוז רודקי (Rudki), חלק מגליציה תחת האימפריה האוסטרו-הונגרית. בין שתי מלחמות העולם השליטה באזור עברה לפולין והעיר שויכה למחוז לבוב. לאחר מלחמת העולם השנייה עברה השליטה לברית המועצות עד התפרקות הגוש הסובייטי והמעבר לשליטה אוקראנית.

## היהודים בזמן מלחמת העולם השנייה
עד לפני מלחמת העולם השנייה הייתה בעיר קהילה יהודית תוססת ואף קבוצת כדורגל בשם "Хуртовина" (סערה) שהייתה מורכבת מיהודים ופולנים. במקום התקיימה גם פעילות של תנועת הסתדרות המזרחי ומרכז לחסידות קומרנא. בספטמבר 1939 נכבשה קומרנו בידי הסובייטים בעקבות הסכם ריבנטרופ–מולוטוב. בתקופה זו הולאמו נכסים של יהודים אמידים ומאות פלטים שהיגרו לקומארנו ממערב פולין גורשו לפנים ברית-המועצות. 
ב-29 ביוני 1941 במבצע ברברוסה כבשו הכוחות הנאצים את העיר. ב-24 באוקטובר 1941 הגיעה בחצות קבוצת חיילי אס-אס ואספה בעזרת רשימה מוכנה את כל מכובדי העיר וראשי המשפחות בחצר בית הכלא. ב-4 בבוקר, לאחר שכנראה לא עמדו במכסה, החלו לאסוף כל יהודי או יהודייה שנקלעו בדרכם עד שאספו 240 איש. בבוקר הובילו אותם לחפירת קרישובקה ביער ברזניק הפשיטו אותם מבגדיהם וירו בהם עם מכונות ירייה. ביום שלישי לאחר הרצח הגיעו אנשי הגסטפו ודרשו כופר בתמורה שלא ירצחו יהודים נוספים. בקשתם מולאה וכך הם המשיכו להגיע כל יום שלישי ולאסוף את מבוקשם. על היהודים שנשארו הוטלו גזרות רבות לרבות איסור הכנסת אוכל לשכונות היהודיות דבר שהוביל לרעב ומות כ-400 יהודים במשך השנה. ב-6 בנובמבר 1942 הגיעו כ-40 אנשי גסטפו ומספר זהה של אוקראינים והעלו את כל היהודים הנותרים על רכבות השמדה. החולים ויהודים שניסו לברוח נורו במקום.

## ילידי המקום
* **[[ברוך ספרין]]** - (תרע"ג או תרע"ד, (1913 או 1914) - ז' בסיוון תש"ג, (10 ביוני 1943)) היה האדמו"ר השישי והאחרון של חסידות קומארנו.
***[[משה נוידרפר]]** - בלידתו ניידערפער (22 בספטמבר 1924 - 5 בינואר 1995) היה מראשי משרד האוצר, הממונה על הכנסות המדינה, מנכ"ל בנק מרכנתיל דיסקונט ועמד בראש מוסדות ציבור רבים.

## קישורים חיצוניים

* 
*  
* 
* 
* קומארנו באתר מרכז מורשת יהדות פולין
* אתר אוקראיני עם צילומים.
* 

## הערות שוליים

קטגוריה:גליציה
קטגוריה:מחוז לבוב: עיירות יהודיות
קטגוריה:שואת יהודי אוקראינה
קטגוריה:יישובים שהוקמו במאה ה-15
מרקו קריסטל

**מרקו קריסטל** (באסטונית: **Marko Kristal**; נולד ב-2 ביוני 1973) הוא כדורגלן עבר אסטוני ומאמן.
## קריירה
קריסטל הוא יליד העיר טאלין. בין השנים 1992 ל-2005 הופיע 143 פעמים במדי נבחרת אסטוניה ובעבר היה שיאן ההופעות שלה. במשחקי נבחרתו כבש קריסטל 9 שערים. ב-20 באפריל 2005 סיים את הקריירה הבינלאומית שלו, כאשר הוחלף במשחק מול נורווגיה.

את מרבית הקריירה שלו בילה קריסטל במועדון הדגל האסטוני פלורה טאלין, ושיחק זמן מה בקבוצת אף סי לאהטי מפינלנד.

## קישורים חיצוניים

קטגוריה:כדורגלנים אסטונים
קטגוריה:קשרי כדורגל אסטונים
קטגוריה:כדורגלני פלורה טאלין
קטגוריה:כדורגלני נבחרת אסטוניה
קטגוריה:מאמני כדורגל אסטונים
קטגוריה:ילידי 1973
קיריטימטי

250px|שמאל|ממוזער
ממוזער|שמאל|250px|מפת קיריטימטי
**קיריטימטי** המכונה גם **אי חג המולד** (באנגלית: **Christmas Island**) הוא אטול באוקיינוס השקט באיי ליין הצפוניים. האטול מהווה חלק מקיריבטי. יש להבדיל בינו לבין אי חג המולד שבאוקיינוס ההודי.

## גאוגרפיה
אטול קיריטימטי הוא אטול האלמוגים הגדול בעולם. שטחו 388.39 קמ"ר, והוא מהווה 70% משטח קיריבטי, מדינה הכוללת 33 אטולים. היקפו של האטול 150 ק"מ.

על האי חמישה כפרים: לונדון - הכפר העיקרי באי, ובו נמצא הנמל העיקרי של האי, טאבוואקאה, בננה, פריז ופולין (או פולנד).

בקרבת בננה מצוי שדה התעופה של האי.

שמות הכפרים ניתנו להם על ידי הכומר הצרפתי עמנואל רוז'ייה (Emmanuel Rougier) אשר חכר את האי בין 1917 ו-1939 לצורך הקמת חוות גידול דקלי קוקוס. רוז'ייה התגורר בביתו שב"פריז", ואת הנמל של החווה הקים ב"לונדון" מעבר ל"תעלת בורגל" (*Burgle Channel* - הכניסה ללגונה.)

גובה הנקודה הגבוהה ביותר באי - גבעת ג'ו (*La colline de Joe*) - הוא 12 מטרים.

האי מוכר בשל סמיכותו לקו התאריך ובכך שהוא מקום המושב "הראשון" לציין את תחילת השנה האזרחית (ולמעשה כל יום. ראו גם אטול קרוליין).

## היסטוריה
האי קיריטימטי התגלה לראשונה על ידי רב החובל ג'יימס קוק ב-24 בדצמבר 1777 - ערב חג המולד, ועל כן הוא נקרא "אי חג המולד". שם האי, קיריטימָטי, בגילברטית הוא "חג המולד" (גילברטית היא השפה המדוברת באי, ובשפה זו הצירוף ti נהגה s, כך ששמו הוא בעצם "קיריסמָס").

במהלך מלחמת העולם השנייה היו לחיל האוויר של ארצות הברית תחנת חיזוי מזג אוויר ותחנת תמסורת על האי. לצורך תספוק התחנות נבנה באי שדה תעופה קטן, ששימש גם כתחנת תדלוק למטוסים בדרכם מהוואי לאיי דרום האוקיינוס השקט.

במאי 1957 ביצעה הממלכה המאוחדת על האי את הניסוי הראשון בפצצה גרעינית שנערך על ידיה. בשנת 1962 ערכה ארצות הברית באי את מבצע דומיניק.

## אוכלוסין
באי מתגוררים כ-5,000 תושבים להם שני נציגים במנאבא ני מאונגאטאבו.
באי שני בתי ספר ושתי כנסיות - האחת קתולית והשנייה פרוטסטנטית.

## תחבורה
עד שנת 2004 נהגו להגיע אל האי טיסות צ'רטר שבועיות של אייר קיריבטי שקישרו את האי אל הונולולו. מאז 2005 חברת אייר פסיפיק מפיג'י מקשרת בין האי להונולולו ולנאדי שבפיג'י.

באי שדה תעופה שבו מסלול נחיתה סלול באורך 2,103 מטרים.

## כלכלה
באי מערכת צמחייה ובעלי חיים ייחודית. בשל הבצורות הפוקדות את האי, מיובא לאי מרבית המזון עבור תושביו. התושבים מתפרנסים מתיירות, דייג ויצוא דגי אקווריום, אגוזי קוקוס ואצות ים.

## קישורים חיצוניים

* 

קטגוריה:איי ליין (קיריבטי)
קטגוריה:חבלי ארץ במחלוקת לשעבר
קטגוריה:קיריבטי: אטולים
טריינה

ממוזער|250px|בית מפגש לזקני האי, נובמבר 1968
**טריינה** (בגילברטית ובאנגלית: **Teraina**), המכונה גם **האי וושינגטון** (באנגלית: **Washington Island**) הוא אטול אלמוגים במרכז האוקיינוס השקט המהווה חלק מאיי ליין הצפוניים, ונמצא בשליטת קיריבטי.

שטח האי כ-14 קמ"ר ומתגוררים בו כ-1,700 תושבים (2005) (גידול מ-1,000 התושבים שנמנו באי בשנת 2000 ומ-936 התושבים שנמנו בשנת 1990). האי ממוקם ב-4.71° צפון ו-160.76° מערב. 
בירת האי, טאנגקור (Tangkore) מצויה במערב האי.

## דמוגרפיה
מספר התושבים בכפרי האי נכון לשנת 2005: 

## היסטוריה
האי טריינה התגלה לראשונה על ידי המגלה האמריקאי אדמונד פאנינג ב-12 ביוני 1798. פנינג קרא לאי על שם ג'ורג' וושינגטון.
בשנת 1889 סופח האי לבריטניה והפך חלק ממושבת איי גילברט ואליס בשנת 1916.
בשנת 1979 שונה שם האי לטריינה, עם קבלת עצמאותה של קיריבטי. האי קרוי גם "**האי פרוספקט**" (באנגלית: **Prospect Island** ) ו"**האי ניו יורק**" (באנגלית: **New York Island**).

## כלכלה
עיקר כלכלת האי מתבססת על יצוא קופרה.

## קישורים חיצוניים

* האי באתר JaneResture.com
* מפקד אוכלוסין משנת 2005
* 

קטגוריה:איי ליין (קיריבטי)
הרכבת התחתית של פריז

שמאל|ממוזער|250px|מבט מתוך תחנת מטרו "סֵבר בבילון"
**הרכבת התחתית של פריז** (נודעת גם בשם **המטרו של פריז**, בצרפתית: **Métro de Paris** ובשם **métropolitain**) היא רכבת תחתית עירונית המשמשת אמצעי תחבורה מרכזי בפריז ובפרבריה הקרובים. המטרו, שהפך לאחד מסמליה של פריז, מאופיין בסגנון ארכיטקטוני הומוגני, המושפע מסגנון אר נובו.

בשנת 2013 כללה הרכבת 14 קווים "ארוכים" ושני קווים לטווח קצר, ומספר התחנות הפעילות היה 303. אורכה הכולל של מערכת הרכבת התחתית היה 219.9 קילומטר (כולל 62 תחנות בהן עובר יותר מקו אחד) והיא הסיעה 4.5 מיליון איש ביום.

המטרו פעיל החל מהשעה 5:30 בבוקר עד השעה 00:45 בלילה והוא מקושר עם רכבת הפרברים RER ותחנות הרכבת הגדולות.

מחיר כרטיס נסיעה נקבע לפי אזורי הנסיעה (פריז וסביבותיה מחולקות לשישה אזורים, המסומנים על מפת רשת התחבורה הציבורית). הכרטיס הבסיסי, מאפשר נסיעה בתוך גבולות פריז בכל מערכת המטרו וכן ב-RER, לחלופין הכרטיס מאפשר נסיעה באוטובוס ובחשמלית במשך שעה וחצי (ניתן לרדת ולעלות מקו אוטובוס אחד לאחר ללא הגבלה, במסגרת זמן זו). נסיעה ליעד מחוץ לפריז ב-RER או ברכבת מצריכה כרטיס נסיעה ליעד המבוקש.

## היסטוריה

אף שב-1863 כבר הוקם הקו הראשון ברכבת התחתית של לונדון, בפריז התלבטו בשאלת רכבת עירונית כחמישים שנה, מאז שנות ה-40 של המאה ה-19. החשש המשמעותי ביותר נגע לשימוש במסילות הרכבת העירוניות כחלק מרשת רכבות הארצית, ולבעיות הבטיחותיות הנובעות מכך. בסופו של דבר הוכרע שהרכבת תהיה תחתית, בעיקר עקב עלויות השטח הנדרש ברחבי העיר. בתחילה התנגדו אנשים רבים להקמת המטרו: נהגי אוטובוס וכרכרות שחששו לפרנסתם, אנשי כלכלה שחששו שהמטרו תעלה הון רב, ותושבי פריז שחששו שתושבי הפרברים יציפו את עירם.

תוכנית הרכבת התחתית שכללה תשעה קווים אושרה ב-1896. בנובמבר 1898 החלה בניית הקו הראשון, שנחנך ב-1900 במהלך התערוכה העולמית של פריז, שבמסגרתה ביקרו בעיר מאות אלפי תיירים. ביום חנוכת קו המטרו הראשון, ב-19 ביולי 1900, התקהלו המוני אזרחים על-מנת לראות את הפלא החדש, אך רבים חששו לרדת מתחת לאדמה ולהשתמש בו. במהלך השנים הבאות נפתחו קווים חדשים כמעט בכל שנה.

## קווים ותחנות

## ראו גם
*רכבת
*רכבת תחתית

## קישורים חיצוניים

* מידע על המטרו של פריז מתוך האתר "פרנקופילים אנונימיים"
* אתר הבית של RATP, מפעילת הרכבת

## הערות שוליים

קטגוריה:ערכים שבהם תבנית בריטניקה אינה מתאימה
רכבת תחתית
פריז, רכבת תחתית
בלרופון

**בלרופון** (ביוונית: **Βελλεροφῶν**) הוא גיבור מהמיתולוגיה היוונית, אשר רכב על פגסוס, סוס הפלא המעופף.

## המיתוס
המיתולוגיה מספרת שבלרופון אילף את פגסוס הסוס המעופף, באמצעות רסן מוזהב שקיבל מהאלה אתנה. בלרופון ביצע מספר משימות מסוכנות כשהוא רכוב על פגסוס, שכללו את הריגת הכימרה, הבסתן של האמזונות ועוד. לאחר ביצוע מטלות אלו רצה בלרופון בכבוד האלים וקיווה לחיות לצידם באולימפוס, הר משכנם, אך פגסוס סירב לקחתו לשם והשליכו מעל גבו.

## קישורים חיצוניים

* 
* 

קטגוריה:גיבורים מהמיתולוגיה היוונית
קטגוריה:אלים למחצה
טבואאראן

ממוזער|250px|שמאל|חוף הלאגונה
**טבואאראן** (בגילברטית: **Tabuaeran**) המכונה גם **האי פנינג** או **אטול פנינג** (באנגלית: **Fanning Island** או **Fanning Atoll**) הוא אטול המהווה אחד מאיי ליין המצויים במרכז האוקיינוס השקט. האי, המהווה חלק מקיריבטי, מצוי ב-3°51′36″ צפון, 159°21′52″ מערב. גובהו המרבי של האי 3 מטרים מעל פני הים.

## גאוגרפיה
באטול טבואאראן מתגוררים כ- 1,900 תושבים. מרביתם מתיישבים שהגיעו לאי מקיריבטי על ידי תאגיד מטעי האי פנינג (Fanning Island Plantations Ltd) על מנת לעבוד בגידול הקופרה. היישוב העיקרי באי הוא נאפיה (Napia) ובו הנמל העיקרי באי. יישוב זה מצוי במערב האי, דרומית לתעלת הכניסה ללגונה. הכפרים הנוספים שבאי הם נאפארי (Napari) וטרייטאקי (Tereitaki) בצפון מערב האי, אאונטנה (Aontena) דרומית לנאפיה, ומאנוקו (Manuku) בדרום האי.

## כלכלה
מרבית מוצרי המזון של תושבי האי מיובאים אל האי. באי מגדלים קוקוס, חזירים, תרנגולות, אצות ים, וכן דגי ים ורכיכות.

הייצוא העיקרי של האי הוא הקופרה ומלאכות יד (בולים, וסכיני שיני כרישים).

האי משמש אתר תיירות וקו הספנות הנורווגי - *Norwegian Wind* עוצר באי מדי שבוע.

## היסטוריה
בשל קרבתו היחסית לאיי הוואי, שימש האי, ככל הנראה, נקודת עצירה לסירות הפולינזים שהפליגו להוואי. באי התגלו ממצאים המעידים על יישובים פולינזים שמתיישביהם הגיעו, ככל הנראה, מאיי קוק או טונגה.

האי מופה לראשונה ב-6 בנובמבר 1798, על ידי רב החובל האמריקאי אדמונד פנינג אשר הפליג על אוניית צי ארצות הברית "בטסי", והאי נקרא על שמו. באותה עת היה האטול - כמו גם יתר איי ליין - בלתי מיושב.

בשנת 1889 הכריזה הממלכה המאוחדת על שליטתה באי, הרחיבה באמצעות פיצוצים את התעלה אל הלגונה (וקראה לה "התעלה האנגלית"),
ובאי הוקמה תחנת ממסר של הכבל הטרנס פסיפי שקישר בין קנדה ואוסטרליה. תחנת הממסר הופצצה על ידי ספינה גרמנית בשנת 1914 במהלך מלחמת העולם הראשונה. בשנת 1939 הפך האי לחלק מהמושבה הבריטית איי גילברט ואליס. בשנת 1979 הפך האי לחלק מהמדינה העצמאית קיריבטי.

## קישורים חיצוניים

* מפת האי 

קטגוריה:איי ליין (קיריבטי)
המסגד הגדול ברמלה

[שמאל|ממוזער|250px|הכניסה אל המסגד, ומעליה הכתובת שהובאה מ[המסגד הלבן (רמלה)|המסגד הלבן ואשר לפיה הוא הוקם על ידי ביברס]]
**המסגד הגדול** (בערבית: **الجامع الكبير**, "אל-ג'אמע אל-כביר") המכונה גם **מסגד אל-עומרי** (בערבית: **المسجد العمري**, "אל-מסג'ד אל-עמרי") הוא מסגד פעיל, השוכן במבנה כנסייה צלבנית בעיר רמלה ונחשב לאחד המסגדים הגדולים במדינת ישראל. 
## היסטוריה
הנוצרים בימי הביניים זיהו בטעות את רמלה עם העיר רמה, עירו של יוסף הרמתי שתרם את חלקת קברו לקבורת ישו בירושלים. בעקבות כך, הפכה רמלה לאתר צליינות חשוב, ואף נבנתה בה קתדרלה גדולה, שהוקדשה ליוחנן המטביל. הקתדרלה נבנתה באמצע המאה ה-12 כבזיליקה גדולה, ובה אולם תווך ושתי סיטראות באורך של כשישים מטרים, וברוחב של כ-20 מטרים. אולם התווך הופרד מן הסטראות בכל צד על ידי שמונה עמודים שעוטרו בכותרות צלבניות קלסיות בדגמים צמחיים. העמודים תמכו בגג מקומר, וחלקה המוגבה של הקתדרלה הואר בשני טורים של 14 חלונות, שנבנו תחת כרכובי אבן. עד ימינו נראה בפינה המערבית של חצר המסגד שער הכניסה הצלבני, הכולל שלוש קשתות ושלושה עמודים, המרמזים על השילוש הקדוש. הכנסייה שימשה את הנוצרים הצלבנים עד שנת 1260, ואז הולאמה על ידי הממלוכים.

בשנת 1260 נכבשה ארץ ישראל בידי השליט הממלוכי ביברס. בעקבות כך, גירשו הממלוכים את הנוצרים מקתדרלת יוחנן הקדוש ברמלה, והסבו את המבנה למסגד. פעולה זו, אגב, לא ייחודית דווקא לרמלה, והיא מוכרת ממקומות נוספים, כמו הפיכת כנסיית סנטה אנה בירושלים למדרסה מוסלמית על ידי צלאח א-דין, ולהפך - הפיכת מסגד אל-אקצא לכנסייה של מסדר הטמפלרים, ועוד.

הממלוכים ביצעו כמה שינויים במבנה כדי להתאימו למסגד, ובין היתר התקינו בחלקו הדרומי של המבנה מינבר - דוכן תפילה שעליו עומד הדרשן ובסמוך לו הותקן מחראב - גומחת תפילה המצביעה על כיוון התפילה למכה; מעל המשקופים הצפוניים נקבעו שתי כתובות הלל: המערבית לביברס (המשקוף כאן בשימוש משני) והמזרחית לסולטאן קטבוגא (משקם המסגד), מהשנים 666 ו-692 להג'רה (1268 ו-1298 בהתאמה); ובצמוד למבנה רוצפה חצר גדולה, כמקובל במסגדים. צריח המסגד הגבוה, ממנו קורא המואזין, נבנה כנראה כבר בתחילה, אך שופץ ב-1314, כפי שמעידה כתובת ממלוכית הקבועה מעל שער הכניסה.

בחצר המסגד שוכן קבר שייח' בעל כיפה, המזוהה במסורת המוסלמית כקברו של שהאב א-דין, קצין בכיר בצבא צלאח א-דין שנהרג בקרב קרני חיטין. לשהאב א-דין מיוחס גם מקאם שהאב א-דין בנצרת, הידוע יותר בכינויו "מסגד המריבה".

## קישורים חיצוניים

* המסגד הגדול באתר התיירות העירוני

## הערות שוליים

קטגוריה:ישראל: מסגדים
קטגוריה:רמלה: מבני דת
קטגוריה:מבנים צלבניים
המסגד הגדול

המסגד הגדול, או מסגד יום השישי הוא מבנה דתי המצוי במרכזה של כל עיר מוסלמית גדולה, ואופייני במיוחד לימי הביניים.
ישיבת שער התורה

**ישיבת שער התורה** הייתה ישיבה שהתקיימה בעיר גרודנו שבבלארוס של היום משנת 1915 ונסגרה בשנת 1939. מזוהה בעיקר עם הרב שמעון שקופ.

## היסטוריה
הישיבה נוסדה על ידי חבורת תלמידים שנלכדו בעיר גרודנא שבליטא, על ידי עזרתו של הרב יעקב אריה ליפשיץ, בנו של בעל ה"עולת שלמה", על ידי הצבא הגרמני בעת מלחמת העולם הראשונה; אלו התמקמו בבית המדרש "יסוד ושורש העבודה", ולשם נקבצו בחורי ישיבה מפליטי המלחמה. בתחילה נבחר ועד מארגן, וכדמות מרכזית (של מעביר שיעור) נבחר הרב אלתר שמואלביץ. בהמשך מונה הרב יוסף לייב ננדיק כמשגיח. בסיום המלחמה עזב הרב שמואלביץ את הישיבה, וגם התרומות פחתו בצורה ניכרת (בעיקר עקב הפסקת התמיכה של אגודת עזרה). בהמלצת הרב יוסף שלמה כהנמן מונה הרב שמעון שקופ לכהן כראש ישיבה (תר"פ), ובכך היה ראש הישיבה הראשון של ישיבת שער התורה, כשהוא נמנע מטיפול בצד הכלכלי של הישיבה.

בשנת 1920, בעקבות מלחמת פולין וברית המועצות, עזבו רוב תלמידי הישיבה, מלבד קומץ קטן, לפוניבז', ובעת כניסת הצבא האדום לעיר הישיבה נסגרה בצורה מוחלטת. לאחר נסיגת הצבא (תרפ"א) הוקמה הישיבה מחדש בבית המדרש "אלשיך" ובצוות הישיבה מונו כמה מקרוביו של הרב שקופ.

בשנת תרפ"ב הונהגה בישיבה שיטת המוסר. באותה תקופה מונה הרב שלמה הרכבי למשגיח, והוא כיהן בתפקידו עד פרוץ מלחמת העולם השנייה. לאחר פרוץ המלחמה עזבו את הישיבה רוב תלמידיה, וגם הפעם נשאר קומץ הכולל את הרב שקופ שלא יכל לעזוב מפאת גילו. לאחר פטירת הרב שקופ עזבו גם קומץ התלמידים, ורוב הגרעין עבר לווילנה.

חתנו של הרב שקופ, הרב שרגא פייבל הינדס, היה ר"מ ומנהל כספים בישיבה.

בשנת 1974, הקים הרב מרדכי אליפנט את "ישיבת שער התורה" בניו יורק, על שם הישיבה המקורית. בראשה עמד הרב אהרן זליג אפשטיין, בעל נכדתו של הרב שמעון שקופ.

## סדרי הישיבה
בתקנות הישיבה היו כללים שנגעו לסדרי הלימוד. בסדר הלימוד היה חיוב על כל תלמיד ללמוד 11 דפי גמרא בשבוע, כאשר מתוכם שישה דפים בסגנון בקיאותי וחמישה בסגנון עיוני. מלבד זאת התקיימו בישיבה מבחנים על החומר הנלמד אחת לשבועיים.

## מתלמידי הישיבה
* הרב דוד ליפשיץ ראש ישיבת רבינו יצחק אלחנן
* הרב משה רוזנשטיין
* הרב יהודה קולודצקי
* השר חיים משה שפירא
* הרב יצחק דב קופלמן
* הרב שמואל רוזובסקי
* הרב חיים ליב שמואלביץ
* הרב לייב מאלין, ראש ישיבת בית התלמוד ארצות הברית
* הרב אליהו מישקובסקי, ראש ישיבת כפר חסידים
* הרב צבי מרקוביץ, ראש ישיבת קרלין ירושלים
* הרב ישראל זאב גוסטמן, רב בווילנא וראש ישיבת נצח ישראל
* הרב נחום אבא גרוסברד, ראש ישיבת רבנו יעקב יוסף ומשגיח בפוניבז'
* הרב זיידל אפשטיין, משגיח בישיבת תורה אור
* הרב זלמן רוטברג, ראש ישיבת בית מאיר
* הרב יוסף רוזובסקי, ראש ישיבת אור ישראל

## ראו גם
* בוגרי ישיבת שער התורה-גרודנה

## קישורים חיצוניים
* ישיבת שער התורה בגרודנה, הרב זעליג עפשטיין
* תמונת בניין של ישיבת גרודנו באתר JewishGrodno.com 

## הערות שוליים

*
שער התורה
שער התורה
שער התורה
שער התורה
קטגוריה:גרודנו
שוג'ו

[260px|ממוזער|איור גנרי, הנוצר באמצעות תוכנת [אומנות בינה מלאכותית, המדגים מראה טיפוסי של סדרות/סרטים בסוגה שוג'ו]]
280px|ממוזער|קוראות צעירות אשר מסתכלות על ספרי מאנגה מסוג שוג'ו בחנות בטוקיו
**שוג'ו** (ביפנית: **少女**) הוא מונח שמקורו בשפה היפנית המתייחס לקהל היעד של נערות בגילאי 12–18. השימוש במילה קובע סוג ז'אנר בתחום סדרות האנימה וחוברות המאנגה המיועדות מילדות שרק החלו את גיל ההתבגרות וכלה ב"מבוגרות צעירות".

עלילת הז'אנר, בשונה מהשונן, היא ברובה פנטזית, רומנטית וקסומה. גיבורת הז'אנר הן לרוב ילדות, נערות או בחורות צעירות.

## דוגמאות למאנגות שוג'ו בולטות
* **[[בנות הים פיצ'י פיצ'י פיץ']]** מאת מיצ'יקו יוקוטה. על בסיס סדרת המאנגה נוצרה גם סדרת אנימה.
* **[[סאקורה לוכדת הקלפים]]** מאת קבוצת הכותבות והמאיירות קלאמפ. על בסיס סדרת המאנגה נוצרה גם סדרת אנימה.
* **[[סיילור מון]]** מאת נאוקו טאקוצ'י. על בסיס סדרת המאנגה נוצרה גם סדרת אנימה.
* **[[פרוטס באסקט]]** מאת נאטסוקי טאקייה. על בסיס סדרת המאנגה נוצרו לאורך השנים שתי סדרות אנימה.
* **[[טוקיו מיו מיו]]** מאת רייקו יושידה. על בסיס סדרת המאנגה נוצרה גם סדרת אנימה.

## השוג'ו בישראל
לאורך השנים שודרו בישראל מספר סדרות שוג'ו ובהן:
* סדרות ערוץ הילדים – פרוטס באסקט, טוקיו מיו מיו, בנות הים פיצ'י פיצ'י פיץ', סאקורה לוכדת הקלפים, סיילור מון.
* סדרות ערוץ זום – גליטר פורס, גליטר פורס דוקי דוקי.
* סדרות ערוץ האנימה – יושי הנסיכה הקסומה, אחי היקר, מסע מרגש.
* הסדרה סופר פיג – שודרה בערוץ ג'טיקס ובערוץ פוקס קידס.

## ראו גם
* כל ערכי מאנגות השוג'ו

## קישורים חיצוניים

*
קטגוריה:מונחי מאנגה ואנימה
קטגוריה:נשים ביפן
קטגוריה:מונחים לנשים
Paratrooper

**Paratrooper** הוא משחק מחשב שנוצר בשנת 1982 על ידי גרג קופרברג.
מטרת המשחק היא למנוע מהצנחנים של צבא האויב לנחות באזור.

## תיאור המשחק
השחקן שולט בתותח ארטילרי בתחתית המסך. התותח מסוגל להסתובב ולכסות תחום גדול של המסך, אבל הוא אינו מסוגל לזוז מהבסיס שלו. מסוקים טסים בחלקו העליון של המסך ומפילים צנחנים. התותח צריך ליירט את המסוקים ו/או הצנחנים ולמנוע מהם להצליח לנחות על הקרקע ולהשמיד אותו. הצנחנים מושמדים על ידי פגיעות ישירות של התותח, או שניתן לירות במצנח שלהם ובמקרה הזה הם יפלו למותם. לעיתים עוברים גם מטוסי סילון אשר מיירטים פצצות על התותח - ניתן לירות במטוסי הסילון ובפצצות שהם מטילים גם כן.

השחקן צובר נקודות על ידי ירי על המסוקים, הצנחנים, מטוסי הסילון, ועל הפצצות שהם מטילים. כל ירייה עולה לשחקן נקודה אחת, לכן אם השחקן מנסה להגיע לתוצאה טובה, הוא חייב לנסות ולחסוך בתחמושת.

המשחק מסתיים כאשר התותח נפגע ישירות מפצצה שהוטלה עליו, או כאשר צנחן הצליח לנחות ישירות על התותח, או כאשר ארבעה צנחנים מצליחים לנחות בשלום בצידי התותח (ארבעה בצד אחד ולא ארבעה באופן כולל). כאשר זה קורה, הם מסוגלים לבנות פירמידה אנושית ולטפס לתותח ולפוצץ אותו.

## קישורים חיצוניים
* 

קטגוריה:משחקי מחשב
קטגוריה:משחקי וידאו משנת 1982
קטגוריה:משחקי Shoot 'em up
דגל ניו ג'רזי

**[[דגל]] [[מדינות ארצות הברית|מדינת]] [[ניו ג'רזי]]** הוא דגל זהוב שבמרכזו סמל מדינת ניו ג'רזי.

הדגל נקבע בהחלטה של האספה הכללית של ניו ג'רזי מה-11 במרץ 1896 כדגל המדינה.

צבע הרקע מקורו בהוראה של ג'ורג' וושינגטון מה-2 באוקטובר 1779 לחיילי הגדוד הקונטיננטלי של ניו ג'רזי ללבוש מדים בצבע כחול כהה (צבע "ג'רזי") עם חזית בצבע זהוב. ב-28 בפברואר 1780 ניתנה הוראה שכל גדוד מדינתי יישא דגל שרקעו הוא בצבע חזית המדים.

## קישורים חיצוניים

* 
*האספה הכללית של ניו ג'רזי, 11 במרץ 1896
* 

ניו ג'רזי
קטגוריה:ניו ג'רזי: סמלים
קטגוריה:סוסים בתרבות
משחקי קליפורניה (משחק וידאו, 1987)

**משחקי קליפורניה** (באנגלית: **California Games**) הוא משחק וידאו שנוצר בשנת 1987 על ידי חברת Epyx. המשחק מאפשר לשחקנים לשחק במגוון ענפי ספורט אתגרי.

## משחקיות
ענפי הספורט שנכללו במשחק היו:
* סקייטבורדינג - באירוע זה יש לבצע כמות מרבית של טריקים שונים על רמפת Half-Pipe  על מנת להשיג את הניקוד הגבוה ביותר.
* כדורשק - באירוע זה השחקנים נדרשים להשתמש ברגליהם על מנת להשאיר באוויר כדור קטן ועגול, זמן רב ככל האפשר, תוך שהם מכים בכדור באמצעות הרגליים, הברכיים, הכתפיים או החזה.
* גלישת גלים - באירוע זה השחקנים גולשים על הגלים, מבצעים טריקים שונים ונמנעים ממכשולים שונים.
* גלגיליות - באירוע זה השחקנים נדרשים להחליק על גלגיליות לאורך טיילת, ולקפוץ מעל מכשולים.
* אופני BMX - באירוע זה השחקנים רוכבים על אופני BMX לאורך מסלול עפר, ומבצעים מבצעים פעלולים שונים, בעודם מנסים להימנע מלהתרסק.
* פריסבי - באירוע זה השחקן נדרש לזרוק פריסבי ולאחר מכן לשלוט בדמות אחר שנדרשת לתפוס את הפריסבי באוויר.

## פיתוח
המשחק פותח על ידי חברת Epyx  אשר התמחתה במהלך שנות ה-80 בפיתוח משחקי וידאו בז'אנר משחקי הספורט. המשחק נוצר בעקבות ההצלחה לה זכו המשחקים הקודמים של החברה שעסקו באולימפיאדת הקיץ ואולימפיאדת החורף.

המשחק יצא לשווקים במקור ב-1987 לפלטפורמות Apple II ו-Commodore 64, בהמשך המשחק הוסב גם לפלטפורמות Amiga, Atari 2600, Atari ST, NES, ו-Sega Master System.

## קישורים חיצוניים
* 

ימין|ממוזער|250px|צילום מסך מהמשחק

קטגוריה:משחקי מחשב
קטגוריה:משחקי קומודור 64
קטגוריה:משחקי וידאו משנת 1987
קטגוריה:סדרות משחקי וידאו
קטגוריה:משחקי סגה
קטגוריה:משחקי ספורט ממוחשבים
קטגוריה:משחקי סגה מאסטר סיסטם
שער וורן

**שער וורן** הוא שער בכותל המערבי של הר הבית מימי מקדש הורדוס. השער נקרא על שם הארכאולוג צ'ארלס וורן שגילה אותו מחדש במאה ה-19, והוא מקוטלג כמספר 30 בסקר בורות המים שלו.

השער היה הצפוני מבין ארבעת השערים בכותל המערבי ההֶרודיָני, והיה קרוב למפלס רחוב עולי הרגל, הרחוב שעבר לאורך הכותל המערבי. ככל הנראה הוא היה מוגבה מעט מהרחוב עצמו על ידי במה שנקראה "כיכר", אך למרות הגבהה זו עדיין נותר הפרש בין גובה השער לבין מפלס רחבת הר הבית, ולכן מאחורי השער עלו גרמי מדרגות אל עבר רצפת הר הבית. המדרגות הללו נבנו בתוך מעבר שנבנה בצורת "ר".

על פי השערתו של הארכאולוג דן בהט, שימש חלל השער בתקופה המוסלמית הקדומה כבית כנסת, והוא אותו בית כנסת שהוזכר במקורות ישנים כ"בית-כנסת המערה". כשכבשו הצלבנים את העיר במסע הצלב הראשון (בשנת 1099) הם הרגו את בני הקהילה היהודית, הרסו את בית הכנסת והפכו אותו לבור מים.

השער היה חסום משך שנים רבות, ונפתח מחדש באוגוסט 1981 על ידי הרב מאיר יהודה גץ. לאחר מהומה פוליטית שחולל הווקף בהר הבית, הוא נחסם מחדש באמצעות בטון. הרב מאיר יהודה גץ ששימש כרב הכותל הקים מול השער בית כנסת מוארך וצר, השוכן על מרפסת מוגבהת מול השער. בית כנסת זה קרוי על שמו, בית הכנסת ע"ש הרב גץ, והכניסה אליו אפשרית רק דרך מנהרות הכותל.

## קישורים חיצוניים
* שער וורן, באתר מנהרות הכותל
* ירושלים - העיר העתיקה - מנהרות הכותל - שער וורן באתר מנהל השימור - רשות העתיקות
* ; 
* 

## הערות שוליים

קטגוריה:הרובע המוסלמי
וורן
קטגוריה:הכותל המערבי
קטגוריה:מקדש הורדוס
דניאל ג'ונסטון

**דניאל דייל ג'ונסטון** (באנגלית: **Daniel Dale Johnston**; 22 בינואר 1961 – 10 בספטמבר 2019) היה זמר-יוצר, משורר וצייר אמריקאי, שסבל מהפרעה דו-קוטבית וסכיזופרניה. שיריו מאופיינים בנימה הילדותית והתמימה שלהם, המשלבת גם רבדים אפלים יותר. הוא ניחן בקול גבוה במיוחד ובהופעותיו נראה לרוב לא בטוח ומבולבל, מה שהפך לסימני ההיכר שלו ושל אמנותו.

## ביוגרפיה
ג'ונסטון נולד בסקרמנטו, קליפורניה, אך גדל במערב וירג'יניה. הושפע רבות מהביטלס ובעיקר מג'ון לנון בצעירותו. את הקלטותיו הראשונות ביצע על טייפ ביתי, ובהן הוא ביצע את השירה והנגינה הן על פסנתר והן על מפוחית וגיטרה. את הקלטותיו חילק לכל מי שפגש. כמו כן עבד על ספר קומיקס, שאותו יצר בו בעת.

ג'ונסטון העביר את שנתו הראשונה מחוץ לבית הוריו באוניברסיטה הנוצרית באבילן. בשנים אלו התפתח אצלו הדיכאון הכרוני, שילווה אותו כל חייו. משם הוא עבר לאוניברסיטה הקרובה יותר לבית הוריו. באוניברסיטה זו פגש אישה בשם לורי אלן, שהייתה לגורם המשפיע על יצירתו. ברבים משיריו היא משמשת כדמות לאידיאל הנשי הנמנע מג'ונסטון, ומניעה זו היא מקור למוזה המלנכולית שלו. אלן שימשה לג'ונסטון השראה לאורך כל הקריירה שלו, גם כשהיה מצוי במערכות יחסים עם נשים אחרות.

ב-10 בספטמבר 2019, בגיל 58, נפטר מהתקף לב, לאחר מאבק ארוך שנים בסוכרת ומחלת שיגדון.

## קריירת מוזיקה
ג'ונסטון צבר לעצמו קהל מעריצים גדול באוסטין, טקסס, כאשר חלק מהם רואים בו סוג של קוריוז ואילו אחרים רואים בו גאון יוצר. הוא ידוע ביכולתו ליצור מלודיות קליטות וכן בשימוש המושכל שלו במילים ומשחקו איתן.

ג'ונסטון התגנב לתוכנית מיוחדת של MTV על סצנת המוזיקה המקומית באוסטין טקסס. בזכות הופעתו שם, הוא הצליח לקבל חשיפה לקהל רחב אשר גרמה לעליה במכירות קלטותיו הביתיות, על ידי חנויות מחוץ לעיר.

אלבומו "HI, HOW ARE YOU" מ-1983 היה יצירתו הראשונה שזכתה להכרה ברחבי ארצות הברית, הודות לחשיפה הרבה שנתן לו קורט קוביין, סולנה של נירוונה, שנהג ללבוש חולצה עם איור של האלבום, בצילומים פרסומיים שונים של נירוונה באותן שנים.

למרות החשיפה, קריירת המוזיקה שלו המשיכה לדשדש, עקב התדרדרות במצבו הנפשי, שגרמה לסכסוכים עם האמרגן שלו ויוצרים אחרים, אי עמידה בהתחיבויות להופעות, תקיפה תמהונית של אישה אקראית שג'ונסטון טען שהשטן שוכן בה, ולבסוף תאונת מטוס פרטי בו נסעו ג'ונסטון ואביו שנגרמה על ידו.

ג'ונסטון המשיך לפרסם מוזיקה, וככל שסיפורו נודע יותר ברבים, ככה הוא הפך ל"אמן של אמנים". המוזיקה שלו זכתה להוקרה מאמנים מפורסמים רבים וביניהם: דייוויד בואי, יו לה טנגו, סוניק יות', אדי ודר, בק ועוד.

ב-2005 יצא הסרט הדוקומנטרי "השטן ודניאל ג'ונסטון", העוקב אחר הזמר מתחילת שנות השמונים וההתמודדות המורכבת שלו ושל משפחתו עם הפארנויה ואי היציבות הנפשית של ג'ונסטון.

## קישורים חיצוניים
*  לקראת ערב מחווה על יצירתו של דניאל ג'ונסטון, אמני אינדי ישראלים בהם נומקה, קוואמי, מיקה שדה
* 

## קישורים חיצוניים

* 

* 

## הערות שוליים

קטגוריה:זמרים-יוצרים אמריקאים
קטגוריה:משוררים אמריקאים
קטגוריה:מתמודדים עם מגבלה נפשית: אמריקאים
קטגוריה:סכיזופרנים
קטגוריה:ציירים אמריקאים
קטגוריה:אמנות גולמית
קטגוריה:בוגרי האוניברסיטה הנוצרית של אבילין
קטגוריה:בוגרי אוניברסיטת המדינה של קנט
קטגוריה:אמריקאים שנולדו ב-1961
קטגוריה:אמריקאים שנפטרו ב-2019